b'\n_START_ARTICLE_\nAlbin Henrik \xc5\xa0pacapan\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini strojarskega delovodje Mihaela in gospodinje Fran\xc4\x8di\xc5\xa1ke \xc5\xa0pacapan rojene Pavleti\xc4\x8d. Ljudsko \xc5\xa1olo je obiskoval v rojstnem kraju ter se nato v Nabre\xc5\xbeini izu\xc4\x8dil za kamnoseka. Z \xc5\xbeeno sta pred prvo svetovno vojno uspe\xc5\xa1no vodila trgovino, ve\xc4\x8djo gospodarsko rast pa jima je vojna prepre\xc4\x8dila. Te\xc5\xbeki povojni \xc4\x8dasi so prinesli tudi brezposelnost, zato je zadnje obdobje \xc5\xbeivljenja pre\xc5\xbeivel pri sinu Bernardu, rimskokatoli\xc5\xa1kemu duhovniku, najprej v Brestovici, nato v Jamljah (sedaj ital. Jamiano) pri Tr\xc5\xbei\xc4\x8du in nazadnje v Podgori (sedaj ital. Piedimonte del Calvario) pri Gorici. _NEWLINE_\xc5\xa0pacapana so \xc5\xbee v mladosti zanimala javna, zlasti socialna vpra\xc5\xa1anja. Leta 1921 je bil v Mirnu izvoljen za zadnjega slovenskega \xc5\xbeupana v \xc4\x8dasu fa\xc5\xa1isti\xc4\x8dne zasedbe Primorske v tem kraju. Vedno je rad pisal in ob\xc4\x8dasno tudi objavljal \xc4\x8dlanke v listih in revijah _NEWLINE_\xc4\x8cas, Edinost in gori\xc5\xa1kem Katoli\xc5\xa1kem glasu. Leta 1955 je Katoli\xc5\xa1ki glas v \xc5\xa1estih nadaljevanjih objavil njegovo socialno razpravo Svetloba in senca demokracije, v kateri razmi\xc5\xa1lja o poti v pravi\xc4\x8dni svet.'